**APSTIPRINĀTS**

ar Ādažu novada domes

23.01.2018.sēdes lēmumu

 (protokols Nr.2 § 8)

NOTEIKUMI

Ādažos

2018.gada 23.janvārī **Nr.2**

**Naudas balvu piešķiršanas kārtība vispārējās izglītības iestāžu skolēniem**

|  |
| --- |
| *Izdoti saskaņā ar Izglītības likuma 17.panta trešās daļas 27.apakšpunktu un likuma „Par pašvaldībām” 15.panta pirmās daļas 4.punktu.* |

**I. Vispārīgie jautājumi**

1. Ādažu novada domes noteikumi „Naudas balvu piešķiršanas kārtība vispārējās izglītības iestāžu skolēniem” (turpmāk – Noteikumi) nosaka kārtību, kādā tiek organizēta Ādažu novada vispārējās izglītības iestāžu skolēnu apbalvošana ar naudas balvām (turpmāk – balvas).
2. Noteikumu mērķis ir veicināt skolēnu zināšanu un prasmju kvalitatīvu apguvi un mērķtiecīgu izaugsmi, kas balstīta uz mācību un radošās darbības nozīmīgumu.
3. Balvu fonda apmēru katru gadu nosaka Ādažu novada dome (turpmāk – Dome), iekļaujot nepieciešamos finanšu līdzekļus Izglītības un jauniešu lietu pārvaldes budžeta tāmē.
4. Balvu fonda nepietiekamības gadījumā balvu apmērs tiek noteikts proporcionāli samazinātā apmērā.

**II. Naudas balvas piešķiršanas nosacījumi**

1. Balvu piešķir šādos gadījumos, atbilstoši 1.pielikumā noteiktam apmēram:
	1. 7.–9.klašu skolēniem, kuru mācību sasniegumu vidējais vērtējums kārtējā mācību gada noslēgumā ir sākot no 8,75 ballēm un vērtējums mācību priekšmetos nav zemāks par 7 ballēm;
	2. 10.-12.klašu skolēniem, kuriem mācību sasniegumu vidējais vērtējums kārtējā mācību gada noslēgumā ir sākot no 8,5 ballēm vai augstāks un vērtējums mācību priekšmetos nav zemāks par 7 ballēm;
	3. 7.-12.klašu skolēniem par 1., 2. un 3.vietu vai Atzinību starptautiska, valsts (3.posms) vai Pierīgas novadu mēroga (2.posms) mācību priekšmetu olimpiādēs, atklātajos mācību priekšmetu vai kompetenču konkursos, kā arī zinātniski pētniecisko darbu lasījumos.
2. Ja skolēns ir ieguvis vairākas godalgotas vietas, balvu piešķir par augstāko sasniegumu.
3. Ja sasniegumu ieguvuši vairāki skolēni, balvas summu dala visiem sasnieguma dalībniekiem vienlīdzīgi.
4. Skolēns nevar pretendēt uz balvu, ja par attiecīgo sasniegumu jau ir piešķirta balva Domes noteiktā citā kārtībā.

**III**. **Apbalvojamo skolēnu izvirzīšanas kārtība**

1. Izglītības iestāžu vadītāji:
	1. līdz katra gada 10.maijam elektroniski iesniedz Domei aizpildītu iesnieguma veidlapu (2.pielikums) par skolēniem, kuri kārtējā mācību gadā izpildījuši kādu no 5.3. punktā minētajiem nosacījumiem, pievienojot dokumenta kopiju, kas apliecina šos sasniegumus;
	2. līdz katra gada 27.maijam elektroniski iesniedz Domei aizpildītu iesnieguma veidlapu (3.pielikums) par skolēniem, kuri kārtējā mācību gadā izpildījuši 5.1. un 5.2. punktā minētos nosacījumus.

**IV. Apbalvojamo vērtēšanas kārtība**

1. Pieteikumus par balvu piešķiršanu vērtē Domes izveidota apbalvošanas komisija (turpmāk – Komisija) sešu locekļu sastāvā. Dome ievēl Komisijas priekšsēdētāju un tā vietnieku.
2. Komisijas darbu organizē un vada Komisijas priekšsēdētājs. Komisijas priekšsēdētāja prombūtnes laikā viņa pienākumus pilda Komisijas priekšsēdētāja vietnieks.
3. Komisija ir lemttiesīga, ja tās sēdē piedalās vairāk nekā puse no Komisijas locekļiem.
4. Komisijas sēdes ir slēgtas.
5. Komisija lēmumu pieņem atklāti balsojot. Lēmums ir pieņemts, ja par to nobalso Komisijas locekļu vairākums. Ja balsis sadalās līdzīgi, izšķirošā ir Komisijas priekšsēdētāja balss.
6. Komisija ievēro fizisko personu datu aizsardzības jomu regulējošo normatīvo aktu prasības attiecībā uz balvas piešķiršanas pieteikumā ietverto informāciju.
7. Komisijas sēdes tiek protokolētas, norādot sēdes vietu, datumu un laiku, klātesošos Komisijas locekļus un pieaicinātās personas, darba kārtību, pieņemtos lēmumus un balsošanu rezultātus.
8. Līdz katra gada 30.maijam Komisija izvērtē iesniegtos pieteikumus un pieņem lēmumus par balvu piešķiršanu. Lēmums ir pamats balvas izmaksai.
9. Komisijas lēmumus noformē protokollēmuma veidā un tos paraksta Komisijas priekšsēdētājs.

**V. Balvu pasniegšana**

1. Balvu pasniegšana notiek katra gada jūnijā, svinīgā pasākumā.
2. Balvu pārskaita uz tās saņēmēja vecāka vai aizbildņa bankas kontu, ieturot no balvas summas nodokļus normatīvajos aktos noteiktā apmērā un kārtībā.
3. Informāciju par skolēniem, kuri saņēmuši balvas, ievieto Domes mājaslapā un informatīvajā izdevumā „Ādažu Vēstis”.

**VI. Noslēguma jautājumi**

1. Noteikumi stājās spēkā ar parakstīšanas brīdi.
2. Ar šo Noteikumu spēkā stāšanos spēku zaudē 2016.gada 22. marta Nolikums par naudas balvu piešķiršanas kārtību izglītības iestāžu izglītojamajiem.

Domes priekšsēdētājs M.Sprindžuks

1.pielikums

noteikumiem „Naudas balvu piešķiršanas

kārtība vispārējo izglītības iestāžu skolēniem”

**Naudas balvu apmērs**

1. 7., 8. un 9.klašu skolēniem, kuriem attiecīgajā mācību gadā mācību sasniegumu vidējais vērtējums ir sākot no 8,75 ballēm un vērtējums mācību priekšmetos nav zemāks par 7 ballēm – **100,00 EUR**.
2. 10., 11. un 12. klašu skolēniem, kuriem attiecīgajā mācību gadā mācību sasniegumu vidējais vērtējums ir sākot no 8,5 ballēm un vērtējums mācību priekšmetos nav zemāks par 7 ballēm – **140,00 EUR**.
3. 7.-12.klašu skolēniem par iegūto 1., 2. un 3.vietu vai Atzinību starptautiskajās vai valsts vai Pierīgas novadu mācību priekšmetu olimpiādēs (3.posmā), atklātajos mācību priekšmetu vai kompetenču konkursos, kā arī zinātniski pētniecisko darbu lasījumos, šādā apmērā:

|  |  |  |  |
| --- | --- | --- | --- |
|  | Naudas balvas apmērs (EUR)par starptautiskamēroga sasniegumu | Naudas balvas apmērs (EUR) par valsts mēroga sasniegumu | Naudas balvas apmērs (EUR) par Pierīgas novadu mēroga sasniegumu |
| I. vieta/pakāpe | **200,00** | **120,00** | **70,00** |
| II. vieta/pakāpe | **160,00** | **100,00** | **50,00** |
| III. vieta/ pakāpe | **130,00** | **80,00** | **30,00** |
| Atzinība | **125,00** | **75,00** | **15,00** |

2.pielikums

noteikumiem „Naudas balvu piešķiršanas

kārtība vispārējo izglītības iestāžu skolēniem”

 **APSTIPRINU**

\_\_\_\_\_\_\_\_\_\_\_\_\_\_\_\_\_\_\_ skolas direktors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, zīmogs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(skolas nosaukums)

pieteikums vispārējās izglītības iestāžu skolēnu apbalvošanai par 1., 2. un 3.vietu vai Atzinību starptautiskajās vai valsts vai Pierīgas novadu mēroga mācību priekšmetu olimpiādēs, atklātajos mācību priekšmetu vai kompetenču konkursos, kā arī zinātniski pētniecisko darbu lasījumos 20\_\_\_./20\_\_\_.m.g.

|  |  |  |  |  |  |  |
| --- | --- | --- | --- | --- | --- | --- |
| N.p.k. | Skolēna vārds, uzvārds | Personas kods | Vieta | Līmenis(Pierīgas/valsts/starptautisks) | Pasākums, kurā iegūta godalgotā vieta, pilns nosaukums | Atzīme par pievienotu diploma kopiju (IR / NAV)  |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |

Pielikumā: Apbalvošanai izvirzīto skolēnu diplomu kopijas, tabulā minētajā secībā, uz \_\_\_\_\_ lapām.

*Aizpildīts pielikums nosūtīts elektroniski uz e-pasta adresi* dome@adazi.lv

3.pielikums

noteikumiem „Naudas balvu piešķiršanas

kārtība vispārējo izglītības iestāžu skolēniem”

 **APSTIPRINU**

\_\_\_\_\_\_\_\_\_\_\_\_\_\_\_\_\_\_\_ skolas direktors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, zīmogs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skolas

pieteikums 7.-12.klašu skolēnu apbalvošanai par izciliem mācību sasniegumiem \_\_\_\_\_\_\_\_/\_\_\_\_\_\_\_\_mācību gadā un ārpusskolas aktivitātēs

|  |  |  |  |
| --- | --- | --- | --- |
| N.p.k. | Skolēna vārds, uzvārds, | Personas kods | Vidējais mācību sasniegumu vērtējums(norādāms ar trim zīmēm aiz komata) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Pielikumā: Apbalvošanai izvirzīto skolēnu gada vērtējumi visos
mācību priekšmetos (kopija vai izdruka), tabulā minētajā secībā, uz \_\_\_\_\_ lapām.

*Aizpildīts pielikums nosūtīts elektroniski uz e-pasta adresi* inara.briede@adazi.lv